**SPTL:N HALLITUKSEN TOIMINTASÄÄNTÖMUUTOSEHDOTUKSET YLIMÄÄRÄISEEN LIITTOKOKOUKSEEN 11.10.2020**

**SPTL:n hallitus ehdottaa liiton toimintasääntöjä muutettavaksi siten, että jatkossa osallistuminen liittokokouksiin on mahdollista myös etäyhteydellä.**

**Etäyhteyden kautta kokoukseen osallistuvalta henkilöltä (seuralta) edellytetään ennakkoilmoittautumista, sillä se on osallistumisen kokoustekninen edellytys. Liittohallitus esittää myös, että etäosallistuja voi edustaa enintään yhtä jäsenseuraa. Näin varmistetaan vaalisalaisuuden säilyminen mahdollisissa suljetuissa äänestyksissä.**

**Koska kyseessä on liiton toimintasääntöjen muutos, sen on saatava tuekseen vähintään kaksi kolmasosaa (2/3) kokouksessa annetuista äänistä.**

**EHDOTETUT SÄÄNTÖMUUTOKSET:**

**1 SPTL:n TOIMINTASÄÄNNÖT**

13 §

Liittokokouksessa saavat olla edustettuina jäsenmaksuvelvollisuutensa täyttäneet jäsenseurat*, joiden edustajat voivat osallistua kokoukseen joko olemalla läsnä kokouspaikalla tai etäyhteydellä*. ~~Näillä~~ *Jäsenseuroilla* on oikeus ~~lähettää kokoukseen yksi~~ *yhteen* (1) äänioikeutettuun edustaja*an* sekä ~~yksi~~ *yhteen* (1) lisäedustaja*an*, jolla on puheoikeus mutta ei äänioikeutta. Äänioikeutta käyttävällä edustajalla tulee olla jäsenseuran antama valtakirja *tai hänellä tulee olla oikeus kirjoittaa yksin jäsenseuran nimi*.

Liiton kunniapuheenjohtajilla ja kunniajäsenillä, liiton puheenjohtajalla ja varapuheenjohtajalla, liittohallituksen varsinaisilla jäsenillä, liiton toimihenkilöillä sekä valiokuntien jäsenillä on liittokokouksessa ~~läsnäolo~~ *osallistumis*- ja puheoikeus. Liittokokous voi antaa muillekin henkilöille joko pelkän ~~läsnäolo-~~ *osallistumis*oikeuden tai sekä ~~läsnäolo~~ *osallistumis*- että puheoikeuden.

14 §

Liittokokouksessa jokaisella jäsenseuralla on yksi ääni. Sama henkilö voi edustaa valtakirjalla enintään kolmea (3) jäsenseuraa. Kuitenkin etäyhteyden kautta osallistuttaessa yksi henkilö voi edustaa vain yhtä (1) seuraa. Etäyhteyden kautta kokoukseen osallistuvalta henkilöltä edellytetään lisäksi ennakkoilmoittautumista tavalla, jonka liittohallitus määrittää kokouskutsussa.

SPTL hallitus